cyanic-selkie/wikianc huggingface dataset:
ไทรทัน (เทพปกรณัม)
ต่อมาหลังยุคฟื้นฟูศิลปวิทยาการเป็นต้นมา มีหลายสิ่งหลายอย่างได้รับการขนานนามตามชื่อของไทรทัน ในจำนวนนั้นได้แก่ พระจันทร์ไทรทัน พระจันทร์ดวงใหญ่ที่สุดของดาวพระเกตุหรือดาวเนปจูน การตั้งชื่อนี้เป็นเชิงสัญลักษณ์ ด้วยเนปจูนนั้นเป็นอีกชื่อหนึ่งของโพไซดอน บิดาของไทรทัน
บทร้อยกรองซอนเนตของวิลเลียม เวิดส์เวิร์ท ชื่อ "เดอะเวิลด์อิสทูมัชวิทอัส" (The world is too much with us) รำพันถึงความจำเจอันน่าเบื่อของโลกสมัยใหม่ โดยปรารถนาซึ่ง
ชื่อของไทรทันยังได้รับการนำไปตั้งให้แก่เครื่องกลอย่าง เครื่องจักรไทรทันของฟอร์ด และรถบรรทุกแบบมีกระบะรุ่นไทรทันของมิตซูบิชิ และตั้งเป็นชื่อวิทยาศาสตร์ของหอยสังข์แตรตามอย่างในเทพปกรณัมที่ไทรทันได้เป่า ว่า Charonia tritonis
นอกจากนี้ เมื่อ ค.ศ. 1989 ไทรทันยังได้รับการดัดแปลงเป็นตัวละครหลักในการ์ตูนของวอลต์ดิสนีย์เรื่อง Little Mermaid โดยเป็นเจ้าสมุทรผู้ปกครองดินแดนใต้สมุทร "แอตแลนทิคา"
แบด
แบด อาจหมายถึง
การรุกเมิซ–อาร์กอน
การรุกเมิซ–อาร์กอน (Meuse–Argonne offensive) เป็นการรุกครั้งสุดท้ายของฝ่ายสัมพันธมิตรในสงครามโลกครั้งที่หนึ่งซึ่งแผ่ขยายไปตามแนวรบด้านตะวันตก เป็นการต่อสู้ตั้งแต่วันที่ 26 กันยายน ค.ศ. 1918 จนถึงการสงบศึกวันที่มีการสงบศึก 11 พฤศจิกายน ค.ศ. 1918
พีรวัส แสงโพธิรัตน์
พีรวัส แสงโพธิรัตน์ (เกิด 18 ตุลาคม พ.ศ. 2538) ชื่อเล่น คริส เป็นนักแสดงชายชาวไทย เป็นที่รู้จักจากการเป็นนักแสดงนำใน SOTUS The Series พี่ว้ากตัวร้ายกับนายปีหนึ่ง คู่กับ ปราชญา เรืองโรจน์
ประวัติ
พีรวัส แสงโพธิรัตน์ ชื่อเล่น คริส ชื่อจีน 王慧侦 (Wáng huì zhēn) เกิดเมื่อวันที่ 18 ตุลาคม พ.ศ. 2538 ที่โรงพยาบาลพญาไท 2 เป็นบุตรคนกลางของครอบครัว มีพี่ชาย 1 คน และน้องสาว 1 คน จบการศึกษาระดับประถมศึกษาจากโรงเรียนทับทอง ระดับมัธยมศึกษาตอนต้นจากโรงเรียนยุวทูตศึกษา ระดับมัธยมศึกษาตอนปลายจากโรงเรียนสตรีวิทยา 2 แผนการเรียน SP (Special Program) และระดับอุดมศึกษาจากคณะเศรษฐศาสตร์ มหาวิทยาลัยเกษตรศาสตร์ ภาควิชาสหกรณ์
สก็อต พาร์กเกอร์
สก็อต แมททิว พาร์กเกอร์ (Scott Matthew Parker) เกิดเมื่อวันที่ 13 ตุลาคม ค.ศ. 1980 เป็นอดีตนักฟุตบอลชาวอังกฤษ เขาเคยได้รับรางวัลนักฟุตบอลยอดเยี่ยมของสมาคมผู้สื่อข่าวอังกฤษ ในฤดูกาล 2010–11 และเป็นตัวแทนทีมชาติอังกฤษในทุกระดับตั้งแต่อายุต่ำกว่า 16 ปีจนถึงรุ่นใหญ่ เขาเป็นที่รู้จักในฐานะกองกลางตัวกลางที่สามารถเข้าหยุดฝ่ายตรงข้ามยาก ๆ ได้
สก็อต พาร์กเกอร์ได้รับแต่งตั้งให้เป็นกัปตันทีมชาติอังกฤษแทนที่จอห์น เทอร์รี่ ในนัดที่อังกฤษลงอุ่นเครื่องแพ้ต่อฮอลแลนด์ไป 2:3 ที่สนามเวมบลีย์ ในวันที่ 29 กุมภาพันธ์ ค.ศ. 2012
อ้างอิง
1980
ฟุตบอลชิงแชมป์แห่งชาติยุโรป รุ่นอายุไม่เกิน 18 ปี 1982
ฟุตบอลชิงแชมป์แห่งชาติยุโรป รุ่นอายุไม่เกิน 18 ปี 1982 จัตขึ่นที่ ประเทศฟินแลนด์ เป็นการแข่งขันเพื่อหาผู้ชนะในรุ่นอายุต่ำกว่า 18 ปี เพื่อเข้าสู่ ฟุตบอลโลกเยาวชนอายุไม่เกิน 20 ปี 1983. ด้วยการแข่งขันนี้สกอตแลนด์ชนะเป็นครั้งแรก
อันเดรอัส คัพลัน
อันเดรอัส คัพลัน (Andreas Kaplan) (เกิดวันที่ 5 ตุลาคม ปี 1977 ณ เมืองมิวนิก ประเทศเยอรมนี) เป็นศาสตราจารย์ด้านเทคโนโลยีและการเปลี่ยนแปลงทางดิจิทัลที่ ESCP Business School เขาได้รับการแต่งตั้งเป็นอธิการบดีของโรงเรียนธุรกิจที่ตั้งแต่ปี 2017
ชีวิตการทำงาน
การวิจัยของ Kaplan พลิกโฉมการใช้เทคโนโลยีดิจิทัลของสังคม การสื่อสารผ่านโซเชียลมีเดีย และปัญญาประดิษฐ์ เขาเริ่มต้นอาชีพนักวิชาการในฐานะศาสตราจารย์ที่ ESSEC Business School และ Sciences Po Paris ก่อนเข้าร่วม ESCP Business School Kaplan กลายเป็นอธิการบดีของ ESCP ในปี 2017 ก่อนหน้านั้น เขาเคยเป็นคณบดีของโรงเรียนซึ่งดูแลนักเรียนประมาณ 7000 คนทั่ววิทยาเขตของ ESCP ในยุโรป
การศึกษา
Kaplan ทำวิทยานิพนธ์หลังปริญญาเอก (Habilitation) ของเขาที่ Panthéon-Sorbonne University และปริญญาเอกของเขา ที่ University of Cologne และ HEC Paris เขาเคยเป็นนักศึกษาของ École Nationale d'Administration (ENA) ซึ่งสำเร็จการศึกษาระดับปริญญาโทจาก ESCP Business School และปริญญาตรีจาก Ludwig-Maximilians-University Munich
การยอมรับ
จากข้อมูลของ John Wiley & Sons ซึ่งมีการอ้างอิงถึงเขาเกือบ 40000 ครั้งบน Google Scholar นั้น ทำให้ Kaplan ได้รับการจัดอันดับให้อยู่ใน 50 อันดับแรกของนักเขียนระดับโลกด้านธุรกิจ การศึกษาของ Stanford ยอมรับว่า Kaplan เป็นหนึ่งในนักวิทยาศาสตร์ที่ได้รับการยกย่องและมีอิทธิพลมากที่สุดในโลก ในปี 2021  Kaplan ติดอันดับศิษย์เก่าที่มีชื่อเสียง 100 อันดับแรกของ Sorbonne University และ University of Munich
จังหวัดสตูลในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
'''การเลือกตั้งสมาชิกสภาผู้แทนราษฎรจังหวัดสตูล พ.ศ. 2539''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดสตูลทั้งจังหวัด
สารกระตุ้น
สารกระตุ้น หรือ ยากระตุ้น (Stimulant) เป็นยาที่ใช้เพิ่มระดับความตื่นตัวหรือการรับรู้ชั่วคราว ยาเหล่านี้มักจะทำให้เกิดอาการไม่พึงประสงค์จากการออกฤทธิ์ที่มากเกินไปจึงมักเป็นยาผิดกฎหมายหรือต้องอยู่ภายใต้การสั่งของแพทย์
ยาเหล่านี้มีกลไกเพิ่มการทำงานของระบบประสาทซิมพาเทติก หรือระบบประสาทกลาง หรือทั้งสองอย่าง สารกระตุ้นบางชนิดโดยเฉพาะยาที่ออกฤทธิ์ต่อระบบประสาทกลางทำให้เกิดภาวะเคลิ้มสุข (euphoria) ฤทธิ์ในการรักษาของยากระตุ้นคือเพื่อเพิ่มความตื่นตัว เพื่อสู้กับความเหนื่อยล้าจากการนอนหลับไม่เพียงพอ หรือเพื่อต้านกับภาวะผิดปกติที่มีความรู้สึกตัวลดลง เช่น ภาวะง่วงเกิน (narcolepsy) หรือเพื่อลดน้ำหนักร่วมกับรักษาโรคสมาธิสั้น (ADHD) และในบางครั้งอาจใช้รักษาภาวะซึมเศร้า ยากระตุ้นอาจใช้ในเพิ่มการทำงานร่วมกับลดความอยากอาหาร
สถานีวิทยุกระจายเสียงแห่งประเทศไทย
สถานีวิทยุกระจายเสียงแห่งประเทศไทย กรมประชาสัมพันธ์ (ชื่อย่อ: สวท.) เป็นหน่วยงานสถานีวิทยุกระจายเสียงของรัฐบาล มีสถานะเป็นสถานีวิทยุกระจายเสียงแห่งชาติของประเทศไทย สังกัดกรมประชาสัมพันธ์ สำนักนายกรัฐมนตรี โดยมีรัฐมนตรีประจำสำนักนายกรัฐมนตรี และปลัดสำนักนายกรัฐมนตรี เป็นผู้กำกับดูแล
ประวัติวิทยุ
กิจการวิทยุกระจายเสียงของไทย เริ่มต้นมาราว ๆ ปี 2470 ถึง 2472 โดย พระเจ้าบรมวงศ์เธอ กรมพระกำแพงเพชรอัครโยธิน ซึ่งทรงริเริ่มทดลองส่งวิทยุกระจายเสียง โดยทรงตั้งชื่อว่า สถานีวิทยุกรุงเทพฯ ที่พญาไท เนื่องจากส่งกระจายเสียงจากพระราชวังพญาไท โดยมอบหมายให้ กองช่างวิทยุ กรมไปรษณีย์โทรเลข ดำเนินการทดลองส่งวิทยุกระจายเสียง และดำเนินการกระจายเสียงได้เป็นผลสำเร็จเมื่อวันที่ 25 กุมภาพันธ์ พ.ศ. 2473 โดยเป็นกระแสพระราชดำรัส พระบาทสมเด็จพระปกเกล้าเจ้าอยู่หัว เนื่องในการพระราชพิธีฉัตรมงคล จากพระที่นั่งอมรินทรวินิจฉัยมไหยสูรยพิมาน ในพระบรมมหาราชวัง
ต่อมาในปี 2482 คณะรัฐมนตรีในขณะนั้น ได้มีมติให้โอนกิจการวิทยุกระจายเสียง ซึ่งกรมไปรษณีย์โทรเลขดำเนินการอยู่นั้น ไปขึ้นตรงกับ สำนักงานโฆษณาการ สำนักนายกรัฐมนตรี โดยให้ชื่อใหม่ว่า สถานีวิทยุกรุงเทพฯ ซึ่งใช้อยู่เพียงเวลาสั้น ๆ ก่อนจะเปลี่ยนอีกครั้งเป็น สถานีวิทยุกระจายเสียงแห่งประเทศไทย เมื่อปี 2484 หลังจากมีประกาศรัฐนิยมฉบับที่ 1 เปลี่ยนชื่อประเทศจากสยามเป็นไทย เมื่อวันที่ 24 มิถุนายน พ.ศ. 2482
โครงสร้างการบริหาร
สถานีวิทยุกระจายเสียงแห่งประเทศไทย บริหารงานตามรูปแบบหน่วยราชการ จัดแบ่งโครงสร้างการบริหารงาน ดังต่อไปนี้
เครือข่ายฯ ส่วนกลาง
เครือข่ายสถานีวิทยุกระจายเสียงแห่งประเทศไทย ในส่วนกลางครอบคลุม กรุงเทพมหานครและปริมณฑล ประกอบด้วย
เครือข่ายฯ ส่วนภูมิภาค
เครือข่ายสถานีวิทยุกระจายเสียงแห่งประเทศไทย ในส่วนภูมิภาค จะสังกัดสำนักงานประชาสัมพันธ์ของแต่ละเขตที่รับผิดชอบพื้นที่นั้นๆ (ประจำจังหวัด อำเภอ หรือเขตพื้นที่ต่างๆ) โดยมีทั้งหมด 8 เขต รวม 90 สถานี (FM 82 สถานี AM 8 สถานี) โดยมีรายชื่อสถานี ดังนี้
สำนักงานประชาสัมพันธ์เขต 1
สำนักงานประชาสัมพันธ์เขต 1 ครอบคลุมพื้นที่บริเวณ ภาคตะวันออกเฉียงเหนือตอนบน มีดังนี้:
สำนักงานประชาสัมพันธ์เขต 2
สำนักงานประชาสัมพันธ์เขต 2 ครอบคลุมพื้นที่บริเวณ ภาคตะวันออกเฉียงเหนือตอนล่าง มีดังนี้:
สำนักงานประชาสัมพันธ์เขต 3
สำนักงานประชาสัมพันธ์เขต 3 ครอบคลุมพื้นที่บริเวณ ภาคเหนือตอนบน มีดังนี้:
สำนักงานประชาสัมพันธ์เขต 4
สำนักงานประชาสัมพันธ์เขต 4 ครอบคลุมพื้นที่บริเวณ ภาคเหนือตอนล่าง มีดังนี้:
สำนักงานประชาสัมพันธ์เขต 7
สำนักงานประชาสัมพันธ์เขต 7 ครอบคลุมพื้นที่บริเวณ ภาคตะวันออก มีดังนี้:
สำนักงานประชาสัมพันธ์เขต 8
สำนักงานประชาสัมพันธ์เขต 8 ครอบคลุมพื้นที่บริเวณ ภาคตะวันตก มีดังนี้:
ชแชบแชชึน
ชแชบแชชึน (Szczebrzeszyn, ; שעברעשין; Щебрешин) เป็นเมืองในภาคตะวันออกเฉียงใต้ของประเทศโปแลนด์ ตั้งอยู่ในเทศมณฑลซามอชช์ จังหวัดลูบลิน ห่างจากเมืองซามอชช์ไปทางตะวันตกประมาณ 20 กิโลเมตร ในปัจจุบันชแชบแชชึนเป็นที่ตั้งหน่วยงานบริหารของเทศบาลชแชบแชชึน จากสำมะโนประชากร พ.ศ. 2547 เมืองนี้มีประชากร 5,357 คน
ชื่อเมือง ชแชบแชชึน มีชื่อเสียงเนื่องจากกล่าวกันว่าออกเสียงยากมากสำหรับผู้ที่ไม่ใช่เจ้าของภาษา ยัน บแชคฟา กวีชาวโปแลนด์ ใช้ชื่อเมืองนี้ในบทกวีชื่อ คช็อนชตช์ (Chrząszcz) วรรคที่กล่าวถึงเมืองชแชบแชชึนมีอยู่ว่า W Szczebrzeszynie chrząszcz brzmi w trzcinie ซึ่งแปลอย่างคร่าวได้ว่า "ในชแชบแชชึน ด้วงตัวหนึ่งส่งเสียงร้องในพงอ้อ" มีการนำวรรคนี้มาใช้เป็นบทบิดลิ้นในภาษาโปแลนด์ และเจ้าของภาษามักให้ชาวต่างชาติที่เรียนภาษาโปแลนด์ฝึกพูดวรรคนี้ ส่งผลให้ชแชบแชชึนได้รับการขนานนามว่าเป็น "เมืองหลวงของภาษาโปแลนด์" อยู่บ่อยครั้ง จึงมีการสร้างรูปปั้นด้วงสีไวโอลินไว้ในเมืองเพื่อเป็นเกียรติแก่บทกวีดังกล่าว
พระธรรมมุนี (แพ เขมงฺกโร)
พระธรรมมุนี นามเดิม แพ ใจมั่นคง ฉายา เขมงฺกโร เป็นเกจิอาจารย์และพระราชาคณะชั้นธรรมฝ่ายมหานิกาย อดีตเจ้าอาวาสวัดพิกุลทองและเจ้าคณะจังหวัดสิงห์บุรี
ประวัติ
หลวงพ่อแพ เกิดเมื่อวันจันทร์ที่ 1 มกราคม พ.ศ. 2448 ณ บ้านสวนกล้วย ตำบลถอนสมอ อำเภอท่าช้าง จังหวัดสิงห์บุรี เป็นบุตรของนายเทียนและนางหน่าย ใจมั่นคง เมื่ออายุได้ 8 เดือน มารดาถึงแก่กรรม นายบุญและนางเพียร ขำวิบูลย์ จึงรับไปเป็นบุตรบุญธรรม เมื่ออายุได้ 11 ปี ท่านมาศึกษาอักษรขอมกับพระอาจารย์สมที่วัดชนะสงครามราชวรมหาวิหาร จนอายุ 16 ปีจึงกลับสิงห์บุรีเพื่อบรรพชาเป็นสามเณรที่วัดพิกุลทอง แล้วกลับมาศึกษาพระปริยัติธรรมต่อที่วัดชนะสงคราม จนสอบได้เปรียญธรรม 4 ประโยค แต่ตาอักเสบเนื่องจากหักโหมดูหนังสือ จึงหันไปศึกษากรรมฐานที่วัดพระเชตุพนวิมลมังคลารามราชวรมหาวิหาร แล้วอุปสมบทเป็นพระภิกษุเมื่อวันที่ 21 เมษายน พ.ศ. 2469 โดยมีพระมงคลทิพมุนี (มุ้ย ปณฑิโต) เจ้าอาวาสวัดจักรวรรดิราชาวาสวรมหาวิหาร เป็นพระอุปัชฌาย์ พระครูสิทธิเดช วัดชนะสงคราม เป็นพระกรรมวาจาจารย์ และเจ้าอธิการอ่อน วัดจำปาทอง เป็นพระอนุสาวนาจารย์ ได้รับฉายาว่า "เขมงฺกโร" แล้วกลับไปจำพรรษาที่วัดชนะสงคราม
พ.ศ. 2474 ท่านรับนิมนต์จากชาวบ้านมาเป็นเจ้าอาวาสวัดพิกุลทองแทนเจ้าอาวาสรูปเดิมที่ลาสิกขา ระหว่างดำรงตำแหน่งท่านมีชื่อเสียงจากการสร้างพระเครื่องหลายรุ่น และได้พัฒนาวัดและบำเพ็ญสาธารณประโยชน์หลายประการ เช่น สร้างโรงพยาบาล สถานีตำรวจ สถานีอนามัย โรงเรียน สะพานข้ามแม่น้ำเจ้าพระยา เป็นต้น
หลวงพ่อแพมรณภาพเมื่อวันที่ 10 กุมภาพันธ์ พ.ศ. 2542 สิริอายุได้
โนราโซ
โนราโซ เป็นวงดนตรีดูโอชายจากประเทศเกาหลีใต้ ได้เปิดตัวในปี ค.ศ. 2005 โดยมีสมาชิก 2 คน คือ โช บิน และ อี ฮย็อก พวกเขาได้มีส่วนร่วมในรายการวาไรตีโชว์ทางดนตรี "Immortal Songs"
เพลย์ (อัลบั้ม)
เพลย์ (Play) เป็นอัลบั้ม ของ โมบี้ วางแผงเมื่อวันที่ 17 พฤษภาคม พ.ศ. 2541 โดยอัลบั้มชุดนี้เขาจะรวมเพลงแนวอื่นอย่าง เบรกบีท, ร็อก, ฮิปฮอป, ป็อป ดาวน์เท็มโป, และ กอสเปล
ซิงเกิลที่ได้รับความนิยมอย่างแพร่หลายของอัลบั้มนี้ได้แก่ "Porcelain" "Why Does My Heart Feel So Bad?" "Bodyrock" และ "South Side" โดยได้ศิลปินรับเชิญอย่าง เกว็น สเตฟานี
ซูอิเซ
ซูอิเซ (寝台特急 彗星) เป็นรถด่วนพิเศษบลูเทรนที่เคยให้บริการในประเทศญี่ปุ่นให้บริการโดยJR ตะวันตกและJR คิวชู ระหว่างสถานีเกียวโตและมินามิ-มิยาซากิ
ภาพรวม
ขบวนรถด่วนพิเศษซูอิเซ เริ่มให้บริการระหว่างสถานีชินโอซาก้า และสถานีมิยาซากิในเดือนตุลาคมปีพ.ศ. 2511 ต่อมาได้ขยายเส้นเส้นทางถึงสถานีเกียวโตและขยายลงถึงสถานีมินามิมิยาซากิและจำนวนขบวนที่ได้ให้บริการเพิ่มขึ้นถึง5ขบวนต่อวัน แต่เริ่มลดจำนวนในปีพ.ศ. 2518 ในปีพ.ศ. 2532มีผู้ใช้บริการต่อจำนวนเต็มขบวนสูงถึง93% แต่ต่อมาเริ่มมีทางเลือกที่เร็วกว่าคือชินคันเซ็นและการบินมีการแพร่หลายและเข้าถึงได้ง่ายขึ้นและมีทางเลือกที่ถูกกว่าคือเรือข้ามฝากและรถโดยสารประจำการข้ามคืน ทำให้มีคนใช้บริการน้อยลงอย่างรวดเร็ว ในปีพ.ศ. 2543ขบวนซูอิเซจึงถูกลดจำนวนตู้แล้วพ่วงไปกับขบวนอะคัตซึกิ ในปีพ.ศ. 2548จำนวนผู้ใช้บริการเฉลี่ยต่อขบวนลดเหลือเพียง30%จนกระทั่งปีพ.ศ. 2548ขบวนซูอิเซก็ถูกยกเลิก ขบวนอะคัตซึกิยังให้บริการต่อและพ่วงต่อกับขบวนนาฮะไปต่ออีก3ปี
ชื่อขบวน
ชื่อขบวนรถ ซูอิเซ เป็นภาษาญี่ปุ่นซึ่งมีความหมายว่าดาวหางซึ่งรถนอนในญี่ปุ่นจะมีชื่อที่มีความสัมพันธ์กับดาราศาสตร์ ชื่อ ซูอิเซ เคยถูกใช้มาก่อนแล้วในปีพ.ศ. 2493โดยเป็นชื่อขบวนรถด่วนระหว่างโตเกียวและโอซาก้า ซึ่งถูกแทนที่ด้วยขบวนรถด่วนกิงกะ
ทะเลสาบอินาวาชิโระ
ทะเลสาบอินาวาชิโระ (猪苗代湖 (Inawashiro-ko)) เป็นทะเลสาบที่มีขนาดใหญ่เป็นอันดับที่สี่ของประเทศญี่ปุ่น ตั้งอยู่ในตอนกลางของจังหวัดฟูกูชิมะ ทางทิศใต้ของภูเขาบันได
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดชุมพร กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขต 1
เขตเลือกตั้งที่ 1 ประกอบด้วย อำเภอเมืองชุมพร (ยกเว้นตำบลวังใหม่ ตำบลบ้านนา ตำบลหาดพันไกร ตำบลบางลึกและตำบลถ้ำสิงห์) และอำเภอสวี (ยกเว้นตำบลเขาทะลุและตำบลเขาค่าย)
เขต 2
เขตเลือกตั้งที่ 2 ประกอบด้วย อำเภอท่าแซะ อำเภอปะทิวและอำเภอเมืองชุมพร (เฉพาะตำบลวังใหม่ ตำบลบ้านนา ตำบลหาดพันไกร ตำบลบางลึก และตำบลถ้ำสิงห์)
เขต 3
เขตเลือกตั้งที่ 3 ประกอบด้วย อำเภอหลังสวน อำเภอละแม อำเภอพะโต๊ะ อำเภอทุ่งตะโกและอำเภอสวี (เฉพาะตำบลเขาทะลุและตำบลเขาค่าย)
วัดตลิ่งชัน (กรุงเทพมหานคร)
วัดตลิ่งชัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองชักพระ เขตตลิ่งชัน กรุงเทพมหานคร
ประวัติ
วัดตลิ่งชันสร้างขึ้นในสมัยอยุธยาตอนปลาย ประมาณ พ.ศ. 2310 ได้รับพระราชทานวิสุงคามสีมาเมื่อ 18 พฤษภาคม 2525 ไม่ปรากฏหลักฐานว่าผู้ใดสร้าง รากฐานอุโบสถเก่าซ้อนอยู่ใต้อุโบสถหลังปัจจุบัน และใต้ฐานชุกชีลงไปใต้ดินก็มีฐานชุกชีเก่าอยู่ ได้รับการบูรณปฏิสังขรณ์ เมื่อปี พ.ศ. 2460, 2507 และ 2519 ยังเชื่อว่ามีการปฏิสังขรณ์ในช่วงรัชกาลที่ 3 เพราะจิตรกรรมฝาผนังในพระอุโบสถมีการใช้พื้นหลังเป็นสีน้ำเงินที่เป็นที่นิยมในช่วงสมัยนั้น
จากหลักฐานทางสถาปัตยกรรมพบว่าใบเสมาเก่าที่ทำขึ้นจากหินทรายแดงและพระพุทธรูปองค์ประธานทรงเครื่องใหญ่ตามแบบนิยมในสมัยอยุธยาตอนปลาย ส่วนพระพุทธรูปยืนบนฐานชุกชี 2 องค์ เป็นพระพุทธรูปศิลปะอยุธยาตอนกลาง
ในปี พ.ศ. 2548 ค้นพบพระเครื่อง คือ พระสมเด็จ บรรจุอยู่ภายในตุ่มที่ฝังอยู่รอบอุโบสถ นอกจากนั้นในปี พ.ศ. 2550 ก็ค้นพบพระสมเด็จในลักษณะเดียวกันระหว่างเคลื่อนย้ายซุ้มพระหน้าโรงเรียน
อาคารเสนาสนะและโบราณวัตถุ
บนฐานชุกชีประดิษฐานพระพุทธรูปทรงเครื่องหลายองค์ พระประธานเป็นพระหินทรายแดง ปางมารวิชัย ปั้นรักพอกเป็นพระทรงเครื่องอย่างใหญ่ มีสังวาลกากบาทไขว้กันที่พระอุระและสวมชฎา มีพระพุทธรูปยืน 2 องค์ ขนาบข้างพระประธาน เป็นพระพุธรูปทรงเครื่องน้อยที่มีทับทรวง สวมกระบังหน้า และรัดเกล้า แบบอยุธยาตอนต้นหรืออยุธยาตอนกลาง
รอบอุโบสถมีเสมาเป็นแถวบนกำแพงแก้ว ส่วนเสมาหน้าอุโบสถเป็นเสมาหินทรายสีแดง ลักษณะเพรียวสูง อกเสมาเป็นรูปดอกไม้ 4 กลีบ ทางวัดได้เสมานี้มาจากวัดสักใหญ่ อำเภอบางกรวย จังหวัดนนทบุรี
วัดมีศาลาอดีตเจ้าอาวาส ศาลาการเปรียญ มณฑปพระพุทธบาท ฌาปนสถาน ศาลาบำเพ็ญกุศล และโรงเรียนพระปริยัติธรรม มีอาคารเรียนของโรงเรียนพระปริยัติธรรมเดิม เป็นอาคารไม้ 2 ชั้น ทาสีฟ้า เคยใช้เป็นอาคารของศูนย์การศึกษานอกโรงเรียน
แขนกล คนแปรธาตุ: พิชิตแดนปริศนาฝ่านครที่ถูกลืม
แขนกล คนแปรธาตุ: พิชิตแดนปริศนาฝ่านครที่ถูกลืม เป็นภาพยนตร์อนิเมะเรื่องที่สองของการ์ตูนชุด แขนกล คนแปรธาตุ โดยถือเป็นส่วนหนึ่งของภาคบราเธอร์ฮูด ภาพยนตร์เรื่องนี้ได้รับการประกาศภายหลังจากออกอากาศภาคบราเธอร์ฮูดตอนสุดท้าย
เนื้อเรื่อง
บริเวณชายแดนทางตะวันตกของประเทศอะเมสทริส ติดกับประเทศเครตา มีเมืองของอะเมสทริสที่ชื่อว่าเทเบิลซิตีตั้งอยู่ เมืองเทเบิลซิตีล้อมรอบไปด้วยหุบเขา ซึ่งเบื้องล่างหุบเขานั้นคือเขตแดนของเครตา โดยมีชนพื้นเมืองที่เรียกตนเองว่าชาว มิลอส ซึ่งเดิมเป็นเจ้าของพื้นที่แห่งนี้เมื่อสี่ร้อยปีก่อนและถูกรุกรานจากเครตาและถูกขับไล่ลงไปอยู่ก้นหุบเขาเพื่อค้นหาสสารที่เรียกว่า "ดวงดาวโลหิต" สสารในตำนานของศาสตร์การเล่นแร่แปรธาตุ ดังนั้นศาสตร์การเล่นแร่แปรธาตุสำหรับชาวมิลอสจึงสะท้อนประวัติศาสตร์ที่เจ็บปวด ถึงกระนั้นก็ยังมีครอบครัวชาวมิลอสครอบครัวหนึ่ง คือครอบครัวคริชตัน ได้ศึกษาศาสตร์เล่นแร่แปรธาตุ และถูกชาวมิลอสคนอื่นๆเกลียดชัง ด้วยความที่สองสามีภรรยามีพรสวรรค์จึงถูกกองทัพเครตาพาขึ้นจากหุบเขาและรับเข้าทำงานเป็นนักวิจัยการเล่นแร่แปรธาตุ
สองสามีภรรยาคริชตันได้รู้ถึงความจริงเกี่ยวกับดวงดาวโลหิตและความลับของเมืองเทเบิลซิตี และทั้งสองถูกทหารเครตาฆ่าตายในบ้านพักเพื่อช่วงชิงบันทึกการวิจัยดวงดาวโลหิต ในขณะที่ลูกชายคนโตที่ชื่อ อัชเลย์ ถูกเชื่อว่าเสียชีวิตแล้ว บุตรสาวอย่างจูเลีย กลับรอดชีวิตและถูกจับกุม แต่เมื่อสอบสวนและพบว่าเธอไม่มีส่วนรู้เห็นใดๆกับการวิจัย เครตาก็ส่งตัวเธอลงไปที่ก้นหุบเขาที่เธอจากมา และเธอก็เติบโตขึ้นกลายเป็นผู้นำการเรียกร้องเอกราชให้แก่ชาวมิลอสและทวงคืนเทเบิลซิตีจากอะเมสทริส
หลายปีต่อมาเกิดการแหกคุกขึ้นที่เมืองหลวงของอะเมสทริส เมื่อเจ้าหน้าที่สอบสวนแล้วพบว่าชายคนนั้นแหกคุกออกไปหลังจากที่อ่านข่าวการจับตัวจูเลีย คริชตัน แกนนำของชาวมิลอสที่ลักลอบเข้าอะเมสทริสจากในหนังสือพิมพ์ โดยพันเอกมัสแตงได้ส่งสองพี่น้องเอลริคไปทำการสืบสวนความเกี่ยวข้องที่เมืองเทเบิลซิตี
อากิโนริ เอโงชิ
อากิโนริ เอโงชิ ( 江越 彬紀<rt>えごし あきのり</rt>, 2 สิงหาคม 1988 -) เป็นนักพากย์ ผู้บรรยาย และ นักแสดง ชาวญี่ปุ่น เกิดที่จังหวัดฟุกุโอกะ สังกัดสมาคมสหกรณ์ผู้บริโภคนักแสดงโตเกียว
ธันเตรัส
ธันเตรัส (धनतेरस; Dhanteras) หรือ ธนัตรโยทศี (धनत्रयोदशी; Dhanatrayodashi) เป็นวันแรกของการเฉลิมฉลองเทศกาลทีปาวลี
โดยฉลองในวันที่สิบสามตามจันทรคติของกฤษณปักษะ (Krishna Paksha) ตามปฏิทินฮินดูในเดือนอัศวิน เทศกาลนี้จัดขึ้นโดยบูชาพระธันวันตริ เทพเจ้าแห่งอายุรเวท แพทยศาสตร์ การรักษาโรค และปัญญา ซึ่งทรงกำเนิดขึ้นระหว่างกวนเกษียรสมุทร พระธันวันตริทรงถือหม้อกลศะภายในบรรจุน้ำอมฤต (น้ำศักดิ์สิทธิ์ที่รักษาโรคทั้งปวงได้) และอีกหัตถ์หนึ่งทรงคัมภีร์ของอายุรเวท ชาวฮินดูถือว่าพระองค์เป็นไวทยะ (แพทย์) ของบรรดาเทพเจ้าทั้งปวง กระทรวงอายุรเวท, โยคะและธรรมชาติบำบัด, อุนานี, สิทธะ และโฮเมโอพาตีของรัฐบาลอินเดียได้ประกาศให้วันธันเตรัสของแต่ละปีเป็น "วันอายุรเวทแห่งชาติ" (National Ayurveda Day) และมีขึ้นครั้งแรกในวันที่ 28 ตุลาคม 2016 โดยทั่วไปแล้วในวัฒนธรรมคุชราตจะมีการทานมื้อ ดาลบาถ (daal baath) และ มัลปุระ (malpura) เพื่อต้อนรับปีใหม่ตามคติ
อาณาจักรแพ็กเจ
อาณาจักรแพ็กเจ (เกาหลี:백제, ฮันจา: 百濟; 18 ปีก่อนค.ศ. - ค.ศ. 660) สถาปนาขึ้นโดยพระเจ้าอนจอพระราชโอรสองค์เล็กในจักรพรรดิดงเมียงยองในพุทธศตวรรษที่ 13 เมื่อจักรวรรดิโคกูรยอพยายามจะกลืนอำนาจของอาณาจักรพูยอ พระเจ้าอนจอได้นำกำลังคนกลุ่มหนึ่งแยกตัวออกมาจากจักรวรรดิโคกูรยอลงมาทางทิศตะวันตกเฉียงใต้ ซึ่งเป็นเขตอิทธิพลอำนาจของอาณาจักรมาฮัน โดยข้ามแม่น้ำฮันมา เลือกชัยภูมิอยู่ใกล้ ๆ กับที่เป็นโซล เมืองหลวงของเกาหลีใต้ในปัจจุบัน เพื่อตั้งเมืองใหม่ชื่อ วิเรซอง แล้วสถาปนาเป็นอาณาจักรซิปเจหลังสิ้นรัชกาลของพระองค์มีกษัตริย์ปกครองต่อมาอีกหลายพระองค์ จนถึงกษัตริย์รัชกาลที่ 31 ซึ่งเป็นรัชกาลสุดท้ายคือพระเจ้าอึยจา ก็พ่ายแพ้แก่กองทัพพันธมิตรซึ่งประกอบด้วยกองทัพชิลลาและกองทัพถังของจีนในปี ค.ศ. 660 (พ.ศ. 1203) ทำให้อาณาจักรแพ็กเจที่ปกครองมานานถึง 678 ปีก็ถึงกาลอวสาน
สถาปนาอาณาจักร
ในบันทึกประวัติศาสตร์ ซัมกุก ยูซา กล่าวว่า พระเจ้าอนจอนั้นก็คือโอรสพระองค์หนึ่งของจักรพรรดิดงเมียงยอง ที่ขัดแย้งกับพี้น้องสายอื่น แล้วแยกตัวออกมาก่อตั้งอาณาจักรใหม่ชื่อว่า ซิปเจ ต่อมาแคว้นบีริวถูกจักรวรรดิโคกูรยอโจมตี กษัตริย์ของแคว้นบีริวปลิดชีพตนเอง ผู้คนของบีริวก็อพยพเข้ามารวมกันในอาณาจักรซิปเจ จึงทำให้อาณาจักรแห่งนี้ใหญ่ขึ้น ซึ่งต่อมาพระเจ้าอนจอก็เปลี่ยนชื่ออาณาจักรใหม่เป็น แพ็กเจ การเติบโตอย่างรวดเร็วของอาณาจักรแพ็กเจ ทำให้กษัตริย์ของอาณาจักรมาฮันคิดระแวง จึงพยายามกดดันพระเจ้าอนจอจนต้องย้ายเมืองหลวงอยู่หลายครั้ง
การขยายอาณาเขต
ในรัชกาล พระเจ้าโกอี กษัตริย์องค์ที่ 8 ของอาณาจักรแพ็กเจทรงทำให้อาณาจักรขยายตัวอย่างมากและในปี ค.ศ. 249 (พ.ศ. 792) ทรงแผ่ขยายการเป็นสัมพันธมิตรกับ อาณาจักรกายา (ค.ศ. 42-642) อาณาจักรเล็ก ๆ ซึ่งตั้งอยู่ทางตะวันออกของแพ็กเจและในรัชกาล พระเจ้ากึนโชโก กษัตริย์องค์ที่ 13 แห่งอาณาจักรแพ็กเจได้ทรงขยายชายแดนออกไปถึงทางเหนือจนติดกับชายแดนของ จักรวรรดิโคกูรยอ
รวมอาณาจักร
กระทั่ง พ.ศ. 675 ในสมัยพระเจ้าแกรูเมืองหลวงก็ถูกย้ายไปอยู่ที่บริเวณภูเขาพุกฮัน ซึ่งปัจจุบันคือเมืองกวางจู ตลอดช่วงพุทธศตวรรษที่ 6 แลที่ 7 แพ็กเจพยายามขยายอำนาจครอบคลุมเมืองอื่นๆโดยตลอด จนกระทั่งในพุทธศตวรรษที่ 8 ก็สามารถกลืนเขตอิทธิพลทั้งหมดของอาณาจักรมาฮันได้อย่างเบ็ดเสร็จ แล้วตั้งตนเป็นอาณาจักรแพ็กเจที่ยึดครองอำนาจสืบต่อแทนอาณาจักรมาฮัน
พุทธศาสนา
ค.ศ. 384 ในรัชสมัยพระเจ้าชิมนยู พระภิกษุมาลานันทา (Mālānanda) จากประเทศอินเดียเดินทางมายังอาณาจักรแพ็กเจเพื่อเผยแพร่พุทธศาสนา ทำให้พุทธศาสนามาถึงอาณาจักรแพ็กเจเป็นครั้งแรก ต่อมาในค.ศ. 526 ในสมัยพระเจ้าซ็องพระภิกษุชาวแพ็กเจชื่อว่าคย็อม-อิก (겸익, 謙益) เดินทางไปยังประเทศอินเดียเพื่อศึกษาพระธรรม พระภิกษุคย็อม-อิก เดินทางกลับจากอินเดียพร้อมกับพระภิกษุเวทัตตา (Vedatta) มายังแพ็กเจ ก่อตั้งพุทธศาสนานิกาย กเย-ยูล (계율, 戒律) หรือนิกายวินัยศึกษา เน้นการศึกษาพระธรรมวินัยเป็นหลัก ในสมัยพระเจ้าซ็องพุทธศาสนาในแพ็กเจเจริญรุ่งเรือง และยังเผยแพร่พุทธศาสนาต่อไปยังญี่ปุ่นอีกด้วย
ภาษาแพ็กเจ
อเล็กซานเดอร์ โววิน (Alexander Vovin) นักภาษาศาสตร์เสนอทฤษฎีว่า ในยุคซัมฮันนั้นประชากรในคาบสมุทรเกาหลีเดิมพูดภาษาในกลุ่มโปรโต-ญี่ปุ่น (Proto-Japonic) หรือภาษาญี่ปุ่นคาบสมุทร (Peninsular Japonic) โดยอาศัยหลักฐานจากชื่อสถานที่ต่างๆที่ปรากฏในซัมกุกซากีและบันทึกของจีน ต่อมาเมื่ออาณาจักรพูยอและอาณาจักรโคกูรยอซึ่งพูดภาษากลุ่มเกาหลี (Koreanic) เรืองอำนาจขึ้นในทางตอนเหนือของคาบสมุทรเกาหลี ทำให้ภาษากลุ่มเกาหลีจากทางเหนือเข้าแทนที่ ภาษากลุ่มญี่ปุ่นทางภาคใต้ของคาบสมุทรเกาหลี ซึ่งสอดคล้องกับประวัติศาสตร์ของอาณาจักรแพ็กเจในยุคต้น ซึ่งผู้ก่อตั้งอาณาจักรแพ็กเจนั้นมาจากอาณาจักรโคกูรยอทางเหนือเข้าปกครองประชากรท้องถิ่นในรัฐมาฮัน และการขยายอิทธิพลของกลุ่มชนที่พูดภาษากลุ่มเกาหลีจากทางเหนือยังทำให้ประชากรดังเดิมของคาบสมุทรเกาหลีที่พูดภาษากลุ่มญี่ปุ่นอพยพข้ามทะเลไปสู่หมู่เกาะญี่ปุ่น และหมู่เกาะรีวกีว กลายเป็นชาวยาโยอิในที่สุด อย่างไรก็ตามทฤษฎีนี้ไม่ได้รับการยอมรับจากนักวิชาการเกาหลีใต้
ไม่มีวรรณกรรมในภาษาแพ็กเจตกทอดหลงเหลือมาถึงยุคปัจจุบัน บันทึกประวัติศาสตร์ราชวงศ์เหลียงกล่าวว่า ภาษาของอาณาจักรแพ็กเจนั้นคล้ายคลึงกับภาษาของอาณาจักรโคกูรยอ บันทึกของราชวงศ์โจวเหนือกล่าวว่า ในภาษาของแพ็กเจนั้น ชนชั้นขุนนางเรียกกษัตริย์ของตนเองว่า 於羅瑕 (จีนยุคกลาง: ʔɨʌ lɑ ɦˠa) ในขณะที่ราษฎรแพ็กเจทั่วไปเรียกกษัตริย์ของตนว่า 鞬吉支 (จีนยุคกลาง: kɨɐn kiɪt̚ t͡ɕiᴇ) โคโนะ โรกูโร่ และคิม บัง-ฮัน นักภาษาศาสตร์ตั้งทฤษฎีว่าในอาณาจักรแพ็คเจนั้นประกอบไปด้วยสองภาษาซึ่งชนชั้นปกครองและชนชั้นสามัญชนพูดภาษาที่ต่างกัน โดยที่ชนชั้นปกครองของแพ็คเจนั้นพูดภาษากลุ่มเกาหลี ในขณะที่ชนชั้นสามัญชนพูดภาษากลุ่มญี่ปุ่น นิฮนโชกิ บันทึกประวัติศาสตร์ของญี่ปุ่นบันทึกคำภาษาแพ็กเจไว้จำนวนสี่สิบสองคำ โดยเรียกกษัตริย์ของแพ็กเจว่า "โอริโกเกะ (Orikoke)" ผู้ปกครองแพ็กเจเรียกว่า "กิชิ (Ki1si)"
oinclude>
อันดับจระเข้
อันดับจระเข้ เป็นอันดับของสัตว์เลื้อยคลาน โดยทั่วไปมีขนาดใหญ่ เป็นสัตว์นักล่า อาศัยกึ่งบนบกและน้ำ ที่รู้จักโดยรวมในชื่อ "จระเข้" โดยสัตว์ในอันดับนี้มีหลักฐานปรากฏขึ้นบนโลกครั้งแรกตั้งแต่ช่วงปลายยุคครีเทเชียส เมื่อ 95 ล้านปีก่อน และคาดว่าอยู่ร่วมสมัยกับไดโนเสาร์ จระเข้เป็นญาติที่ใกล้ชิดที่สุดของนก (Aves) (จระเข้ และ นก เป็นสัตว์ในกลุ่มอาร์โคซอร์เพียงสองพวกที่อยู่รอดมาจนปัจจุบัน) จระเข้ดึกดำบรรพ์ มีหลายขนาดตั้งแต่ 4-5 เมตร ไปจนถึง 11.2 - 18 เมตร ได้แก่ ราห์มโฟห์ซูคัส (Rhamphosuchus) ที่อาศัยอยู่ในยุคครีเทเชียสเมื่อ70ล้านปีมาแล้ว บางส่วนยังคงสืบเผ่าพันธุ์หรือวิวัฒนาการมาจนถึงปัจจุบัน ซึ่ง "อันดับจระเข้" ครอบคลุมถึง วงศ์จระเข้ (หรือ จระเข้แท้ — Crocodylidae) วงศ์แอลลิเกเตอร์ (คือ แอลลิเกเตอร์ หรือบางครั้งเรียก "จระเข้ตีนเป็ด" และเคแมน) และ วงศ์ตะโขง (วงศ์ Gavialidae)
ลักษณะ
เป็นสัตว์เลื้อยคลานขนาดใหญ่ มีแผ่นแข็งและหนาปกคลุมลำตัวคล้ายเกล็ด แผ่นแข็งที่ปกคลุมลำตัวด้านหลังมีกระดูกชิ้นใหญ่อยู่ในชั้นหนัง ซึ่งในหลายชนิดมีกระดูกในชั้นหนังทางด้านท้องด้วย แผ่นแข็งของวงศ์ Crocodylidae และวงศ์ Gavialidae มีแอ่งทำหน้าที่รับรู้ความรู้สึกสัมผัสได้ ส่วนของปลายหัวยื่นยาวและมีฟันอยู่ในแอ่งของขากรรไกร ตามีแผ่นหนังโปร่งใสคลุมทับขณะดำน้ำ หางมีขนาดใหญ่ ขามีขนาดใหญ่แต่สั้น แข็งแรง และมีแผ่นหนังเรียกว่าพังผืดยิดติดระหว่างนิ้ว ใช้ในการว่ายน้ำ ในวงศ์ Crocodylidae และวงศ์ Gavialidae มีต่อมขจัดเกลืออยู่บนลิ้น เป็นสัตว์ที่อาศัยอยู่ในน้ำหรือพื้นที่ชุ่มน้ำ
เป็นสัตว์กินเนื้อ ที่หากินในน้ำเป็นหลัก จึงมีสภาพของร่างกายใช้ชีวิตได้ดีเมื่ออยู่ในน้ำ กล่าวคือ ช่องเปิดจมูกอยู่ทางด้านบนตรงส่วนปลายสุดของส่วนหัวที่ยื่นยาวและช่องเปิดจมูกมีแผ่นลิ้นปิดได้อยู่ใต้น้ำ อุ้งปากมีเพดานปากทุติยภูมิเจริญขึ้นมาจึงแยกปากออกจากโพรงจมูกได้สมบูรณ์ โพรงจมูกทางด้านท้ายสุดของเพดานปากทุติยภูมิมีแผ่นลิ้นปิดเช่นเดียวกัน ซึ่งทำให้สามารถหายใจได้เมื่ออยู่ในน้ำขณะที่คาบอาหารอยู่ นอกจากนี้แล้วยังมีแผ่นเยื่อแบ่งแยกช่องอกออกจากช่องท้องซึ่งแผ่นเยื่อนี้ทำหน้าที่เหมือนกะบังลมของสัตว์เลี้ยงลูกด้วยนมแต่เจริญจากเนื้อเยื่อที่ต่างกัน ปอดจึงมีถุงลมที่เจริญกว่าปอดของสัตว์เลื้อยคลานในอันดับอื่น การแลกเปลี่ยนก๊าซจึงมีประสิทธิภาพสูงกว่า หัวใจมี 4 ห้องและมีลักษณะโครงสร้างคล้ายคลึงกับหัวใจของสัตว์ปีก ซึ่งเป็นสัตว์ในชั้นที่วิวัฒนาการมาจากสัตว์เลื้อยคลานจำพวกไดโนเสาร์เช่นกัน แต่การปะปนกันของเลือดยังคงเกิดขึ้นบ้างทางช่องตรงตำแหน่งที่หลอดเลือดแดงซีสทีมิกซ้ายและหลอดเลือดแดงซิสทีมิกขวาทอดข้ามกัน และสามารถควบคุมการไหลเวียนของเลือดให้ไปเฉพาะสมองได้ขณะดำน้ำ
ขณะอยู่บนบกแม้ไม่คล่องเท่าอยู่ในน้ำ แต่ก็เดินหรือวิ่งได้ดี โดยจะใช้ขายกลำตัวขึ้น และมีรายงานว่า จระเข้น้ำจืดออสเตรเลีย (Crocodylus johnsoni) สามารถกระโดดเมื่ออยู่บนบกได้ด้วย
ขยายพันธุ์ด้วยการวางไข่ในดินหรือทรายริมตลิ่งที่ปะปนด้วยพืชจำพวกหญ้าหรือวัชพืชต่าง ๆ ปกคลุม หรือในบางพื้นที่อาจวางไข่ในแหล่งน้ำหรือพื้นที่เปิดโล่ง ทั้งตัวผู้และตัวเมียช่วยกันดูแลไข่จนกระทั่งฟักออกมา ซึ่งมีความรักและผูกพันต่อลูกมาก ซึ่งเป็นลักษณะการดูแลลูกของสัตว์ในอันดับอาร์โคซอร์ เช่นเดียวกับสัตว์ปีกและไดโนเสาร์ การกำหนดเพศของตัวอ่อนขึ้นอยู่กับปัจจัยทางอุณหภูมิ
อาหารส่วนมากเป็นสัตว์น้ำ แต่ก็อาจจะกินสัตว์อย่างอื่นหรือแม้กระทั่งสัตว์ที่ใหญ่กว่าได้ โดยมีมักหากินในเวลากลางคืน โดยลากลงไปในน้ำและใช้วิธีกดให้เหยื่อจมน้ำตายก่อนแล้วจึงกิน นับเป็นสัตว์กินเนื้อที่มีประสิทธิภาพในการล่าเหยื่อสูงมากจำพวกหนึ่ง
ความสัมพันธ์ทางวิวัฒนาการ
ความสัมพันธ์ทางวิวัฒนาการของอันดับจระเข้ (crocodilians) เป็นเรื่องที่ถกเถียงกันในการจัดลำดับวิวัฒนาการชาติพันธุ์ ก่อนหน้านี้ผลการศึกษาจำนวนมากในการระบุ "แผนภาพวิวัฒนาการชาติพันธุ์" (cladograms) หรือ "ลำดับเครือญาติ" (family trees) ของอันดับจระเข้ ด้วยการอ้างอิงจากการวิเคราะห์ลักษณะโครงกระดูกเพียงอย่างเดียว ผลพบว่าวงศ์จระเข้ (Crocodylidae) และวงศ์แอลลิเกเตอร์ (Alligatoridae) เป็นญาติใกล้ชิดและจัดเป็นกลุ่มพันธุ์ที่มีจมูกสั้นในชื่อ Brevirostres โดยมีวงศ์ตะโขง (Gavialidae) ที่มีจมูกยาวเป็นญาติที่แยกออกมาต่างหาก
ในปีพ.ศ. 2555 Erickson (และคณะ) ศึกษาวิวัฒนาการชาติพันธุ์จากการจัดลำดับดีเอ็นเอ เพื่อสร้างแผนภาพวิวัฒนาการชาติพันธุ์ที่มีความเป็นไปได้สูงสุดในความสัมพันธ์ระหว่างสายพันธุ์จระเข้ที่มีชีวิตในปัจจุบัน (ไม่รวมเคแมนชนิด Caiman yacare ซึ่งไม่มีหลักฐานดีเอ็นเอ) จากผลการศึกษานี้ การแบ่งด้วยความแตกต่างของโครงสร้างกระดูกเป็นกลุ่มจมูกสั้น (Brevirostres) จึงต้องถูกล้มล้างด้วยหลักฐานทางดีเอ็นเอของตะโขง (gavialids) ที่แม้มีจมูกยาวแต่มีความสัมพันธ์ใกล้ชิดกับจระเข้ (Crocodylidae) มากกว่าจระเข้ตีนเป็ด (Alligatoridae)
วงศ์แอลลิเกเตอร์
โดยวงศ์แอลลิเกเตอร์ปรากฏขึ้นมายุคครีเตเชียสเป็นครั้งแรก และไม่ค่อยเปลี่ยนแปลงรูปร่างจากเดิมมากนักจนถึงปัจจุบันจนอาจเรียกว่าเป็นซากดึกดำบรรพ์มีชีวิตจำพวกหนึ่งก็ว่าได้
รูปร่างและลักษณะของวงศ์แอลลิเกเตอร์ จะแตกต่างจากจระเข้ในวงศ์ Crocodylidae คือ ปลายปากมีลักษณะคล้ายตัวอักษรยู (U) เมื่อหุบปากแล้วฟันที่ขากรรไกรล่างจะสวมเข้าไปในร่องของขากรรไกรบนจึงมองไม่เห็นฟันของขากรรไกรล่าง ส่วนปลายของขากรรไกรล่างซ้ายและขวาเชื่อมต่อกันเป็นพื้นที่แคบ กระดูกเอนโทพเทอรีกอยด์อยู่ห่างจากแถวของฟันที่กระดูกแมคซิลลาเป็นช่องกว้าง กระดูกพาลาทีนมีก้านกระดูกชิ้นยาวอยู่ทางด้านหน้าและยื่นเลยช่องในเบ้าตา พื้นผิวด้านบนของลิ้นมีสารเคอราติน ไม่มีต่อมขจัดเกลือบนลิ้น
แบ่งออกได้เป็น 2 วงศ์ย่อย คือ Alligatorinae คือ แอลลิเกเตอร์อเมริกัน (Alligator mississippiensis) ซึ่งมีขนาดใหญ่ที่สุด พบได้ในสหรัฐอเมริกาอย่างกว้างขวาง และแอลลิเกเตอร์จีน (A. sinensis) ซึ่งมีขนาดเล็กกว่ามาก พบได้เฉพาะพื้นที่ลุ่มแม่น้ำแยงซีในภาคตะวันออกของจีนแผ่นดินใหญ่เท่านั้น  และ Caimaninae ซึ่งมีขนาดเล็กกว่า และเป็นที่รู้จักกันดีในชื่อสามัญว่า "จระเข้เคแมน" ซึ่งพบได้ตั้งแต่อเมริกากลางจนถึงทวีปอเมริกาใต้ ซึ่งนิยมเลี้ยงเป็นสัตว์เลี้ยง เพราะมีขนาดเล็ก
โดยแต่เดิมนั้น แอลลิเกเตอร์มีจำนวนสมาชิกของวงศ์มากกว่านี้ แต่ได้สูญพันธุ์ไปหมดแล้ว ซึ่งปัจจุบันในสองวงศ์ย่อยนี้รวมกันแล้วมีจำนวนเพียง 8 ชนิดเท่านั้น
เดนิส เชรืยเชฟ
เดนิส ดมิทริเยวิช เชรืยเชฟ (Денис Дмитриевич Черышев; เกิดวันที่ 26 ธันวาคม ค.ศ. 1990) เป็นนักฟุตบอลชาวรัสเซีย ปัจจุบันลงเล่นในตำแหน่งปีกซ้ายให้กับเวเนเซีย สโมสรในเซเรียบี และทีมชาติรัสเซีย
เขาเป็นผลจากทีมเยาวชนของเรอัลมาดริด และได้ลงเล่นนัดแรกให้กับทีมสำรองใน ค.ศ. 2009 และลงเล่นนัดแรกให้กับทีมชุดใหญ่ใน ค.ศ. 2012 เขาถูกปล่อยยืมตัวให้กับเซบิยา บิยาร์เรอัล และบาเลนเซีย ก่อนที่จะย้ายไปบิยาร์เรอัลถาวรใน ค.ศ. 2016 และถูกปล่อยยืมตัวให้กับบาเลนเซียในอีกสองปีถัดมา และย้ายร่วมทีมถาวรในปี ค.ศ. 2019 ก่อนย้ายไปอิตาลีกับเวเนเซียในปี ค.ศ. 2022
เกียรติประวัติ
เรอัลมาดริด
เซบิยา
บาเลนเซีย
รางวัลส่วนตัว
ศาสนารีวกีว
ศาสนารีวกีว หรือ ชินโตแบบรีวกีว บ้างเรียก นิไรกาไนชิงโก (ニライカナイ信仰) หรือ อูตากิชิงโก (御嶽信仰) เป็นระบบความเชื่อพื้นเมืองของชาวรีวกีวในหมู่เกาะรีวกีว แต่ละเกาะจะมีตำนาน ประเพณี หรือพิธีกรรมแตกต่างกันออกไป สารัตถะของศาสนารีวกีวคือการบูชาบรรพบุรุษ โดยความเคารพนั้นจะสัมพันธ์กันระหว่างช่วงที่มีชีวิต ช่วงที่ตาย หรือที่เป็นเทพเจ้า หรือแม้แต่การเคารพผีธรรมชาติต่าง ๆ บ้างก็เชื่อเรื่องวิญญาณปกปักรักษาและอื่น ๆ โดยจะมีการแบ่งชนชั้นระหว่างเทพเจ้ากับมนุษย์อันบ่งชี้ถึงขนบการนับถือถือผีแบบโบราณที่มีมาแต่เดิม
ในเวลาต่อมาศาสนารีวกีวก็รับอิทธิพลจากศาสนาพื้นบ้านจีน (ลัทธิขงจื๊อ ลัทธิเต๋า และความเชื่อพื้นบ้าน), ศาสนาพุทธ และลัทธิชินโตของญี่ปุ่น หนึ่งในคุณลักษณะอันเก่าแก่ที่หลงเหลืออยู่คือคติโอนาริงามิ (おなり神) หรือคติหญิงเป็นใหญ่ โดยมีพระเจ้าที่สร้างสรรพสิ่งเป็นอิตถีเพศคืออามามิกีว (阿摩美久) ทำให้มีนักบวชหญิงเรียกว่าโนโระ (ภาษาโอกินาวะเรียก นูรุ) ซึ่งพัฒนามาจากยูตะหรือหญิงคนทรงหรือแม่หมอ
ชลิคตึงกอวา
ชลิคตึงกอวา (Szlichtyngowa, ) เป็นเมืองในภาคตะวันตกของประเทศโปแลนด์ ตั้งอยู่ใกล้กับแม่น้ำโอเดอร์ในเทศมณฑลฟสคอวา จังหวัดลูบุช เมืองมีประชากร 1,278 คน ณ สิ้นเดือนมิถุนายน ค.ศ. 2019
จีนไทเปในพาราลิมปิกฤดูร้อน 2016
จีนไทเป เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติจีนไทเปเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 13 คนใน 6 ชนิดกีฬา
กรีฑา
ผลการแข่งขันดังนี้ :
สถานีปากน้ำ
สถานีปากน้ำ (Pak Nam Station, รหัส E19) เป็นสถานีรถไฟลอยฟ้า ในเส้นทางรถไฟฟ้าบีทีเอส สายสุขุมวิท ส่วนต่อขยายแบริ่ง-สมุทรปราการ ระยะทาง 12.8 กิโลเมตร ยกระดับเหนือถนนสุขุมวิท อำเภอเมืองสมุทรปราการ จังหวัดสมุทรปราการ โดยจะยกระดับบริเวณหน้าวิทยาลัยสารพัดช่างสมุทรปราการ ใกล้กับทางแยกหอนาฬิกาปากน้ำ บริเวณศาลากลางจังหวัดสมุทรปราการ เปิดให้บริการเมื่อในวันที่ 6 ธันวาคม พ.ศ. 2561
ที่ตั้ง
ถนนสุขุมวิท บริเวณหน้าวิทยาลัยสารพัดช่างสมุทรปราการ ใกล้กับทางแยกหอนาฬิกาปากน้ำและศาลากลางจังหวัดสมุทรปราการ ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ
บริเวณโดยรอบสถานีปากน้ำ เป็นศูนย์กลางของชุมชนขนาดใหญ่ เป็นจุดเชื่อมต่อการเดินทางที่สำคัญของจังหวัดสมุทรปราการ ประกอบกับมีหน่วยงานราชการของจังหวัดสมุทรปราการหลายหน่วยงาน และยังอยู่ใกล้กับท่าเรือวิบูลย์ศรี ที่สามารถโดยสารเรือข้ามฟากไปยังพระสมุทรเจดีย์ อำเภอพระสมุทรเจดีย์ได้
ชื่อสถานี
เดิมทีสถานีแห่งนี้ใช้ชื่อในแผนงานว่า สถานีศาลากลางสมุทรปราการ และชื่อในระหว่างการก่อสร้างว่า สถานีสมุทรปราการ ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีปากน้ำ เพื่อให้ชื่อสถานีมีความเหมาะสม และแสดงถึงสัญลักษณ์ใหญ่ของพื้นที่อันได้แก่บริเวณปากแม่น้ำเจ้าพระยา และปากอ่าวไทยฝั่งใต้ของกรุงเทพมหานคร
ทางเข้า-ออก
จุดรวมพล อยู่ที่ ทางออก 2 บริเวณวิทยาลัยสารพัดช่างสมุทรปราการ และ ทางออก 4 บริเวณหน้าสวนสุขภาพ ร.9
สิ่งอำนวยความสะดวก
ลิฟต์ สำหรับผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง
สัญลักษณ์ของสถานี
เดิมกำหนดให้ใช้สัญลักษณ์เป็นรูปพระสมุทรเจดีย์ สื่อถึงย่านใจกลางเมืองเมืองสมุทรปราการ และเป็นหนึ่งในสัญลักษณ์ของจังหวัดสมุทรปราการ แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
หาดราไวย์
หาดราไวย์ เป็นชายหาดใน จังหวัดภูเก็ต เป็นชายหาดที่มีความกว้างรองจากหาดป่าตอง เป็นชายหาดที่มีร้านอาหารอยู่จำนวนมาก ห่างจากตัวเมือง ประมาณ 16.5 กิโลเมตร เป็นที่นิยมในการแวะมานั่งรับประทานอาหารริมชายหาดของนักท่องเที่ยวทั้งชาวไทยและชาวต่างชาติ หาดราไวย์ นับว่าเป็นอีกจุดหนึ่ง สำหรับขึ้นเรือของนักท่องเที่ยวไปยังเกาะแกร่งต่างๆ มากกว่าการเล่นน้ำ หรือทำกิจกรรมอื่นๆ ในบริเวณรอบๆ ชายหาด เป็นหาดที่มีร้านอาหารเป็นจำนวนมาก เหมาะแก่การนั่งพักผ่อนรับประทานอาหาร เป็นหาดที่ใช้สำหรับขึ้นเรื่อไปท่องเที่ยวตามเกาะต่างๆในจังหวัดภูเก็ตและใกล้เคียง จึงมีเรือจอดอยู่บริเวณหน้าชาดหายเป็นจำนวนมาก ไม่เหมาะแก่การเล่นน้ำ ทรายบริเวณชาดหาดมีลักษณะเม็ดใหญ่ ไม่ละเอียด ไม่ขาวมีสีออกทางสีน้ำตาล
การเดินทาง สามารถเดินทางได้ 2 ทาง หาดราไวย์จะอยู่ห่างจากตัวเมืองภูเก็ต ประมาณ 16.5 กิโลเมตร จากวงเวียนห้าแยกฉลอง ตรงไปทางเส้นทางถนนวิเศษ เลยหาดแหลมกาไปเพียง ประมาณ 500 เมตร หาดจะอยู่ผั่งซ้ายมือ และอีกทาง หากมาทางหาดในหาน ขับมาตามถนนสายหลักประมาณ 3 กิโลเมตร หาดจะอยู่ทางขวามือ สามารถเดินทางไปถึงหาดได้ทั้งรถยนต์และรถจักรยานยนต์
เหตุเพลิงไหม้โรงงานที่จังหวัดสมุทรปราการ พ.ศ. 2564
เหตุเพลิงไหม้โรงงานหมิงตี้ เคมีคอล หรือที่พลเมืองเครือข่ายเรียกกันว่า เหตุไฟไหม้โรงงานกิ่งแก้ว เกิดขึ้นเมื่อเวลา 03:30 นาฬิกาของวันที่ 5 กรกฎาคม พ.ศ. 2564 ที่โรงงานหมิงตี้ เคมิคอล เลขที่ 87 หมู่ 15 ถนนวัดกิ่งแก้ว ซอยกิ่งแก้ว 21 ตำบลบางพลีใหญ่ อำเภอบางพลี จังหวัดสมุทรปราการ โดยเพลิงไหม้ภายในโรงงานซึ่งผลิตเม็ดโฟมพลาสติกได้นำไปสู่การระเบิดอย่างุรนแรง ส่งผลให้ตัวอาคารของโรงงานได้รับความเสียหาย ถูกเพลิงไหม้หมดทั้งหลัง และอาคารในพื้นที่โดยรอบซึ่งส่วนใหญ่เป็นอาคารที่อยู่อาศัยได้รับความเสียหายจากแรงระเบิด หลังเกิดระเบิดอีกรอบในเวลาประมาณ 11 นาฬิกา ส่งผลให้เจ้าหน้าที่ดับเพลิงได้รับบาดเจ็บรวม 4 คนและเสียชีวิต 1 รายได้แก่ นาย กรสิทธิ์ ​ลาว​พันธ์​ อายุ 19 ปี เหตุระเบิดคาดว่าเกิดจากเพลิงไหม้สารเคมีที่เก็บในโรงงานซึ่งมีจำนวนประมาณ 50 ตัน ระเบิดไปแล้ว 20 ตันในการระเบิดรอบแรก แรงระเบิดส่งผลให้บ้านเรือนในพื้นที่ได้รับความเสียหายอย่างน้อย 70 หลัง, ยานพาหนะในพื้นที่เสียหายมากกว่า 15 คัน และมีผู้อยู่อาศัยได้รับบาดเจ็บอย่างน้อย 33 คน ข้อมูลจาก 19 นาฬิกา หรือราว 15 ชั่วโมงนับจากเกิดเหตุ ระบุว่ายังคงดับเพลิงไม่สำเร็จ
เมื่อเวลา 11 นาฬิกา ประชาชนในรัศมี 5 กิโลเมตรถูกอพยพออกจากพื้นที่เนื่องจากกลัวว่าเพลิงอาจลุกลามไปถึงที่เก็บสารเคมีขนาด 20,000 ลิตร และขยายออกเป็นรัศมี 10 กิโลเมตรเมื่อเวลา 15 นาฬิกา อย่างไรก็ตาม กรมป้องกันและปราบปรามสาธารณภัยต่อมาได้ออกประกาศยืนยันว่ารัศมีอพยพอยู่ที่ 5 กิโลเมตรเท่านั้น
ภูมิหลัง
โรงงานที่เกิดเหตุเป็นโรงงานผลิตเม็ดโฟมของบริษัท หมิงตี้เคมีคอล จำกัด เป็นบริษัทลูกของหมิงตี้กรุ๊ป บริษัทจากประเทศไต้หวัน ส่วนโรงงานที่เกิดเหตุนั้นสร้างขึ้นในปี 2531 ตัวโรงงานตั้งอยู่ใจกลางพื้นที่ชุมชนที่อยู่อาศัย ซึ่งดร. วีรชัย พุทธวงศ์​ รองศาสตราจารย์ประจำภาควิชาเคมี คณะศิลปศาสตร์และวิทยาศาสตร์ มหาวิทยาลัยเกษตรศาสตร์ ระบุผ่านไทยรัฐว่าลักษณะของโรงงานที่ตั้งอยู่กลางชุมชนเกิดจาก "สมัยก่อนการจัดการผังเมืองไม่ดี โรงงานเหล่านี้อยู่ในพื้นที่ของเขาอยู่แล้ว เพราะถือเป็นพื้นที่สีม่วง ชุมชนต่างหากที่ขยายออกไปหาโรงงาน"
นอกจากนี้พื้นที่รัศมี 5 กิโลเมตรจากโรงงานที่เกิดเหตุมีโรงพยาบาล 2 แห่ง, ท่าอากาศยานนานาชาติสุวรรณภูมิ, หมู่บ้านจัดสรร 206 หมู่บ้าน และ คอนโดมิเนียม 99 อาคาร ซึ่งในห้วงเวลานั้นถนนบางนา-ตราดยังมีเพียงทุ่งนาและยังไกลทุ่ง เมื่อตัวเมืองขยายมากขึ้นจากเขตพระโขนง พื้นที่นอกรอบ ชานเมืองในเวลานั้นคือบางนาก็ได้รับอานิสงส์และถูกพัฒนากลายเป็นเขตอุตสาหกรรม จนเกิดนักลงทุนมากหนาหลายตา เกิดหมู่บ้านจัดสรรสองข้างทาง ประกอบกับไม่มีการแบ่งแยกพื้นที่จนทำให้หมู่บ้านและโรงงานอยู่ร่วมกันมาหลายทศวรรษ เฉกเช่นเดียวกับพื้นที่ บางกะเจ้า เป็นผังเมืองสีเขียวแหล่ง แต่กลับเกิดหมู่บ้านจัดสรรในพื้นที่ดังกล่าว
ข้าวแกง
ข้าวแกง หรือ ข้าวราดแกง อาหารคาวชนิดหนึ่ง ที่เกิดจากการนำกับข้าวประเภทต่างๆ มาราดลงบนข้าวสวย หรืออาจเป็นชุดตั้งโต๊ะ กับข้าวประกอบด้วยแกงเผ็ดและของเคียงแก้เผ็ดเป็นสำคัญ นอกจากแกงเผ็ด ยังมีผัดเผ็ด และอาจมีน้ำพริก ส่วนของเคียงแก้เผ็ด มักเป็นของทอด เช่น ปลาทอด เนื้อทอด กุนเชียงทอด และไข่ทั้งหลาย และผัดต่าง ๆ
กรุงศรีอยุธยา
ในสมัยกรุงศรีอยุธยา ที่ตลาดในพระนคร เช่นตลาดท่าขันหน้าวังตรา นอกจากมีสินค้าที่เป็นอาหารสดแล้ว ยังมีสินค้าที่ปรุงสำเร็จรูปแล้วมาจำหน่าย ได้แก่ ข้าวแกง เมี่ยวห่อ มะพร้าวเผา อาหารจีน กล้วยต้ม ปลาทะเลย่าง ปูเค็ม ปลากระเบนย่าง ฯลฯ โดยระบุว่าขายข้าวแกงขายคนราชการ
เหตุเพลิงไหม้โรงงานที่จังหวัดสมุทรปราการ พ.ศ. 2564
สาเหตุ
ปัจจุบันยังไม่ทราบสาเหตุระเบิดที่แน่ชัด อย่างไรก็ตาม อ้างจากข้อมูลรายงานว่าโรงงานที่เกิดเหตุผลิตวัตถุดิบประเภทโฟมพอลิสไตรีน ดร. วีรชัย พุทธวงศ์​ รองศาสตราจารย์ด้านเคมีจากมหาวิทยาลัยเกษตรศาสตร์ ให้ความเห็นว่าสารตัวที่ระเบิดไม่น่าใช่พอลิสไตรีน แต่น่าจะเป็นตัวทำละลายที่ใช้ในกระบวนการผลิตโฟมและพลาสติก เช่น โทลูอีน ซึ่งเป็นสารติดไฟง่ายและน่าจะเป็นตัวการให้เกิดการระเบิดขึ้น
ผลสืบเนื่อง
บนโลกสื่อสังคมออนไลน์มีการพูดถึงประเด็นนี้อย่างมาก โดยแฮชแท็ก #โรงงานกิ่งแก้วระเบิด ขึ้นเป็นเทรนด์อันดับหนึ่งบนทวิตเตอร์ของประเทศไทย
ข้าวแกง
รัตนโกสินทร์
คำว่าข้าวแกง ปรากฏในพระราชหัตถเลขาในพระบาทสมเด็จพระจุลจอมเกล้าเจ้าอยู่หัว รัชกาลที่ 5 มีความว่า "เดิมกินข้าวไม่ได้ โกรธว่ากับข้าวไม่อร่อยบ่อย ๆ จนครั้งหนึ่งวานให้กรมหมื่นปราบซื้อข้าวแกงมากิน" กล่าวกันว่า ทรงโปรดเสวยข้าวแกงยิ่งนัก จนเมื่อเสด็จประพาสต้นตามท้องที่ต่าง ๆ ก็มักจะมีผู้จัดหาข้าวแกงมาถวายให้เสวยอยู่เสมอ
เหตุเพลิงไหม้โรงงานที่จังหวัดสมุทรปราการ พ.ศ. 2564
ผลสืบเนื่อง
สิ่งก่อสร้างและบริการในบริเวณโดยรอบที่เกิดเหตุได้รับผลกระทบโดยเฉพาะจากกลุ่มควันสีดำและความกังวลถึงความปลอดภัย โรงพยาบาลจุฬารัตน์ 9 แอร์พอร์ต ซึ่งตั้งอยู่ห่างจากโรงงานที่เกิดเหตุในรัศมีไม่เกิน 5 กิโลเมตรประกาศเลื่อนผู้ที่มาตรวจรักษาซึ่งรวมถึงการตรวจโรคโควิด-19 และงดเดินทางมาโรงพยาบาล รวมถึงเลื่อนการฉีดวัคซีนโควิด-19 ของวันที่ 5 ออกไปเป็นวันที่ 10 แทน เมกาบางนา ซึ่งตั้งอยู่ห่างจากที่เกิดเหตุราว 6 กิโลเมตรประกาศปิดให้บริการตั้งแต่ 16 นาฬิกาเป็นต้นไป ในขณะที่ท่าอากาศยานนานาชาติสุวรรณภูมิซึ่งห่างออกไปราวสามกิโลเมตรไม่ได้รับผลกระทบ ยังสามารถให้เครื่องบินขึ้น-ลงจอดได้ตามปกติ
ข้าวแกง
รัตนโกสินทร์
ลาวัณย์ โชตามระ นักเขียนได้กล่าวไว้ว่า เมื่อกว่าร้อยปีก่อน มีร้านขายข้าวแกงตาเพ็ง ยายพุก ตั้งอยู่สี่แยกบ้านหม้อมีศาลาใหญ่หลังหนึ่ง เรียกกันว่า ศาลาตาเพ็ง สองผัวเมียที่ขายข้าวแกงจนร่ำรวยเป็นเศรษฐี
เหตุเพลิงไหม้โรงงานที่จังหวัดสมุทรปราการ พ.ศ. 2564
ผลสืบเนื่อง
บุคคลมีชื่อเสียงที่อาศัยอยู่ในพื้นที่ใกล้เคียงเช่น ชลิตา ส่วนเสน่ห์ ซึ่งอาศัยในบ้านที่อยู่ห่างจากที่เกิดเหตุไปสองกิโลเมตร และ ยุทธนา เปื้องกลาง ล้วนได้ออกมาเผยแพร่ประสบการณ์เกี่ยวกับเหตุการณ์ที่เกิดขึ้นและการอพยพบนสื่อสังคมออนไลน์ของตน
วันที่ 6 กรกฎาคม พ.ศ. ​2564 พระบาทสมเด็จพระวชิรเกล้าเจ้าอยู่หัว ​โปรดเกล้า​โปรดกระหม่อมฯ พระราชทานน้ำหลวงอาบศพ แก่ นาย กรสิทธิ์​ ลาว​พันธ์ และรับศพไว้ในพระราชานุเคราะห์ ในวันที่ 9 กรกฎาคม​ อนุชา นาคาศัย​ รัฐมนตรีประจำสำนักนายกรัฐมนตรีไทย​เข้าร่วมพิธีสวดพระอภิธรรมศพและมอบเงินช่วยเหลืองานศพ
ข้าวแกง
ปัจจุบัน
ร้านขายข้าวราดแกงในสมัยปัจจุบันมีขายทั่วไป ทั้งในรูปแบบร้านอาหาร เพิงขายอาหาร ในปั๊มน้ำมัน ฯลฯ โดยจะมีพนักงานตักข้าวสวย ราดบนแกง ร่วมกับกับข้าวอื่น ตามลูกค้าสั่ง ร้านทั่วไปส่วนใหญ่ที่มีที่นั่งมักขายตอนเช้า ตามแหล่งชุมชน ส่วนร้านข้าวแกงสำหรับคนกินมื้อเย็นส่วนใหญ่อยู่ในตลาด มักเรียกว่าข้าวแกงหน้าตลาดหรืออาหารถุง ปัจจุบันในกรุงเทพ ร้านข้าวแกงที่เป็นที่นิยมยังมีข้าวแกงปักษ์ใต้
เหตุเพลิงไหม้โรงงานที่จังหวัดสมุทรปราการ พ.ศ. 2564
ผลสืบเนื่อง
วันที่ 11 กรกฎาคม พ.ศ. ​2564 พระบาทสมเด็จพระวชิรเกล้าเจ้าอยู่หัว​โปรดเกล้า​โปรดกระหม่อมฯ ให้ พลอากาศโท ภักดี แสงชูโต ผู้ช่วยราชเลขานุการในพระองค์ 904 เป็นประธานในพิธีพระราชทานเพลิงศพ ในการนี้ นิพนธ์ บุญญามณี​ รัฐมนตรีช่วยว่าการกระทรวงมหาดไทย เข้าร่วมพิธีพระราชทานเพลิงศพ นาย กรสิทธิ์​ ลาว​พันธ์​ ณ วัดทุ่งครุ กรุงเทพมหานคร​
สุนารี ราชสีมา
สุนารี ราชสีมา หรือชื่อจริงว่า ทิม สอนนา (เกิด 16 มีนาคม พ.ศ. 2511) เป็นนักร้องหญิงชาวไทย เป็นชาวจังหวัดนครราชสีมา ผลงานเพลงเด่น ได้แก่ "กราบเท้าย่าโม" และ "สุดท้ายที่กรุงเทพ"
ประวัติ
สุนารี มีชื่อจริงว่า ทิม สอนนา (ชื่อเล่น: แหลม ) เกิดเมื่อวันที่ 16 มีนาคม พ.ศ. 2511 เป็นบุตรของเทียม และยม สอนนา เป็นชาวอำเภอโนนไทย (ปัจจุบันคืออำเภอพระทองคำ) จังหวัดนครราชสีมา) มีพี่น้องทั้งหมด จบการศึกษาระดับชั้นประถมศึกษาปีที่ 6 จากโรงเรียนบ้านทำนบพัฒนา
วงการบันเทิง
สุนารี ราชสีมาเริ่มเข้าสู่การประกวดร้องเพลงลูกทุ่งตามงานต่าง ๆ เพื่อหาเงินมาจุนเจือครอบครัว และในการประกวดร้องเพลงในรายการ ชุมทางคนเด่น ของประจวบ จำปาทอง เมื่ออายุได้ 13 ปี เธอก็เริ่มใช้ชื่อว่าสุนารี ราชสีมา โดยชื่อสุนารี นั้นเป็นชื่อของเพื่อนคนหนึ่ง เธอได้ตำแหน่งรองชนะเลิศ แต่สุขสันต์ หรรษา (จ่าประจวบ เสริมสุข) นักจัดรายการวิทยุ นิยมน้ำเสียงของเธอจากการประกวดรายการชุมทางคนเด่น มาติดต่อให้เป็นนักร้องอัดแผ่นเสียง
ชลธี ธารทอง ผู้ผลักดันเธอ เล่าไว้ในหนังสือ ชลธี ธารทอง - เทวดาเพลง ว่า สุนารีมากด้วยพรสวรรค์ แต่อาภัพวาสนาถ้าไม่ดิ้นรนอย่างแสนสาหัส ไต่เต้ามาจากการประกวดร้องเพลงตามเวทีต่าง ๆ ในที่สุดเธอก็ชนะการประกวดที่เวทีตลาดแสงเนตร ที่รามอินทรา กม.8 โดยในยุคนั้น เวทีนี้ ถือเป็นเวทีสำคัญของการผ่านไปประกวดระดับประเทศ หลังจากชนะที่ตลาดสายเนตร ชลธี เล่าเบื้องหลังในเรื่องนี้เอาไว้ว่า ในคณะกรรมการที่มีอยู่ 15 คน แบ่งเป็น 2 กลุ่ม คือกลุ่มยังเติร์ก มีครูชลธี เป็นแกนนำ และกลุ่มโอลเติร์ก ที่มีครูมงคล อมาตยกุล เป็นแกนนำ กลุ่มแรกมี 7 เสียง กลุ่มหลังมี 8 เสียง กลุ่มแรกตัดสินใจยกมือให้ ทิม สอนนา ที่ร้องเพลงของพุ่มพวง โดยให้เหตุผลว่า เสียงมีอนาคต ส่วนกลุ่มหลัง ตัดสินใจชูมือให้น้ำอ้อย ที่ร้องเพลงของผ่องศรี ที่กลุ่มครูชลธีบอกว่ามีเสียงเพราะ แต่แคบ
เธอใช้ชื่อการแสดงว่า ทับทิม นิยมทอง บันทึกแผ่นเสียงเพลงแรกชื่อ "ลาโคราช" และ "กลับโคราช" แต่ไม่ประสบความสำเร็จ เธอย้ายไปชัวร์ออดิโอ โดยกลับมาใช้ชื่อ สุนารี ราชสีมา มีผลงานออกมาอีกหลายชุดแต่ไม่ประสบความสำเร็จเช่นกัน จนกระทั่งชุด "น้ำตาลเปรี้ยวชุดหวาน" เสียงตอบรับในเพลง "กลับไปถามเมียดูก่อน" ซึ่งเป็นเพลงช้าดีมาก บริษัทจึงเริ่มหันมาโปรโมทเพลงช้า เมื่อได้รับการส่งเสริมจากบริษัททำให้เพลงช้าที่ร้องไว้แต่ก่อนกลับมามีชื่อเสียงด้วย อย่างเช่นเพลง "กราบเท้าย่าโม"
กรรมการตัดสิน
ทางช่อง เวิร์คพอยท์
การเมือง
ในวันที่ 26 มีนาคม พ.ศ. 2554 สุนารี ราชสีมา ได้เปิดตัวว่าเป็นสมาชิกของพรรครวมชาติพัฒนา และจะลงรับสมัครเลือกตั้งเป็น ส.ส. พื้นที่จังหวัดนครราชสีมา ในการเลือกตั้งปี พ.ศ. 2554 นี้ด้วย แต่ทว่าเมื่อตรวจสอบแล้วพบว่าถูกตัดสิทธิ์เนื่องจากไม่ได้ไปใช้สิทธิเลือกตั้งในครั้งก่อน จึงไม่ได้ลงรับสมัคร มีตำแหน่งเป็นรองโฆษกพรรค ต่อมาใน พ.ศ. 2556 สุนารีลงสมัครเลือกตั้งในเขต 4 จังหวัดนครราชสีมา
ปัจจุบัน ได้ย้ายเข้าพรรคประชาธิปัตย์ และเป็นผู้ที่ทางพรรควางตัวไว้เป็นผู้สมัครรับเลือกตั้งของจังหวัดนครราชสีมา
ฮันส์-เยือร์เกิน ฟ็อน อาร์นิม
พลเอกอาวุโส ฮันส์-เยือร์เกิน ฟ็อน อาร์นิม (Hans-Jürgen von Arnim) เป็นนายทหารบกเยอรมัน เป็นผู้บัญชาการหน่วยยานเกราะของนาซีเยอรมนีในช่วงสงครามโลกครั้งที่สอง
ประวัติ
อาร์นิมเข้าร่วมกองทัพจักรวรรดิเยอรมันใน ค.ศ. 1907 และมีส่วนร่วมในสงครามโลกครั้งที่หนึ่ง ภายหลังสงคราม เขายังคงปฏิบัติหน้าที่ในไรชส์แวร์และแวร์มัคท์ ต่อมาในช่วงสงครามโลกครั้งที่สอง เขาได้บัญชากองพลทหารราบที่ 52 (52. Infanterie-Division) ในการบุกครองโปแลนด์และยุทธการที่ฝรั่งเศส และในเดือนตุลาคม ค.ศ. 1940 เขาได้รับตำแหน่งผู้บัญชาการกองพลยานเกราะที่ 17 (17. Panzer-Division)
พลโทอาร์นิมนำกองพลยานเกราะที่ 17 เข้าร่วมในปฏิบัติการบาร์บาร็อสซาเพื่อรุกรานสหภาพโซเวียต ต่อมาในวันที่ 1 ตุลาคม ค.ศ. 1941 พลเอกอาร์นิมได้เป็นผู้บัญชาการกองพลน้อยยานเกราะที่ 39 (XXXIX.Panzerkorps) และได้รับยศพลเอกอาวุโสในเดือนธันวาคม ค.ศ. 1942 ต่อมาในเดือนกุมภาพันธ์ ค.ศ. 1943 ได้รับแต่งตั้งเป็นผู้บัญชาการกองทัพยานเกราะที่ 5 (5. Panzerarmee) ในบัญชาของจอมพลแอร์วีน ร็อมเมิล บนทวีปแอฟริกาเหนือ
พลเอกอาวุโสอาร์นิมขึ้นรับตำแหน่งแม่ทัพกลุ่มแอฟริกาต่อจากจอมพลร็อมเมิลในวันที่ 10 มีนาคม ค.ศ. 1943 เขายอมจำนนต่อกองทัพต่างแดนบริติชในวันที่ 12 พฤษภาคมปีเดียวกัน จากผลของปฏิบัติการวูลคานของฝ่ายสัมพันธมิตร อาร์นิมพร้อมนายพลเยอรมันอีก 24 คนถูกกักกันตัวที่ค่ายคลินตันในรัฐมิสซิสซิปปี สหรัฐอเมริกา และได้รับการปล่อยตัวในวันที่ 1 กรกฎาคม ค.ศ. 1947
อ้างอิง
18891962
วงศ์ย่อยแอลลิเกเตอร์
วงศ์ย่อยแอลลิเกเตอร์ (วงศ์: Alligatorinae) เป็นวงศ์ย่อยของวงศ์ Alligatoridae ซึ่งเป็นวงศ์ใหญ่ของอันดับจระเข้ (Crocodylia)
มีลักษณะเฉพาะคือ มีกระดูกฮัยออยด์เป็นชิ้นเรียวแคบ ช่องเปิดจมูกเป็นช่องคู่ เดิมเคยมีจำนวนสมาชิกที่หลากหลาย แต่ได้สูญพันธุ์ไปหมดแล้ว ในปัจจุบันเหลือเพียงแค่ 2 ชนิดเท่านั้น และอยู่ในสกุลเดียว คือ Alligator คือ แอลลิเกเตอร์อเมริกัน (A. mississippiensis) และแอลลิเกเตอร์จีน (A. sinensis)
แอลลิเกเตอร์อเมริกัน จัดเป็นแอลลิเกเตอร์ขนาดใหญ่ ที่เมื่อโตเต็มที่แล้วยาวได้ถึง 4 เมตร โดยมีขนาดเฉลี่ย 2.1 เมตร พบกระจายพันธุ์อยู่ทั่วไปตามแหล่งน้ำต่าง ๆ ของสหรัฐอเมริกา เช่น หนอง, บึง หรือลุ่มแม่น้ำต่าง ๆ ส่วนแอลลิเกเตอร์จีนเป็นขนาดเล็กกว่ามาก ปัจจุบันอยู่ในสภาวะใกล้สูญพันธุ์มากแล้ว พบได้เฉพาะในลุ่มแม่น้ำแยงซีของจีนแผ่นดินใหญ่ในภาคตะวันออกเท่านั้น
ISO 3166-2:AO
ISO 3166-2:AO เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศแองโกลา ซึ่งทั้งหมดจะแทนรายชื่อทั้ง 18 จังหวัด
ปัทมสัมภวะ
ต่อมา คุรุปัทมสัมภวะเป็นที่รู้จักในฐานะบุคคลสำคัญต่อการเปลี่ยนผ่านทิเบตสู่ศาสนาพุทธ ปรากฏหลักฐานบันทึกต่าง ๆ นับตั้งแต่คริสต์ศตวรรษที่ 12 เกี่ยวกับคุรุปัทมสัมภวะ ในฐานะผู้ควบคุมวิญญาณและเทพเจ้าทิเบตทั้งปวง รวมถึงเป็นผู้ซ่อนคัมภีร์ลับมากมาย (เตร์มา) เพื่อให้ผู้ที่เหมาะสมมาค้นพบในอนาคตกาล ญังกรัล ญิมา ออเซร์ (ค.ศ. 1124–1192) เป็นผู้ประพันธ์ Zangling-ma (ประคำมณี) บันทึกประวัติของคุรุปัทมสัมภวะที่เก่าแก่ที่สุด  นักวิชาการถือกันว่าญังกรัลเป็น "หนึ่งในผู้วางรากฐานตำนานของปัทมสัมภวะ และเป็นคนแรกที่เชื่อมโยงคุรุปัทมสัมภวะเข้ากับซกเชน (ความประเสริฐยิ่ง)"
ยูกะ เทราซากิ
ยูกะ เทราซากิ ( 寺崎 裕香<rt>てらさき ゆか</rt>, 4 สิงหาคม 1983 -) เป็นนักพากย์ นักแสดง และ นักร้อง ชาวญี่ปุ่น เกิดที่จังหวัดคุมาโมโตะ สังกัดเค็นโปรดักชัน ส่วนสูง 155 ซม.
ตำบลแม่ปุ
แม่ปุ เป็นตำบลหนึ่งในอำเภอแม่พริก จังหวัดลำปาง มีพื้นที่ราบขนานไปกับลำน้ำแม่วังทางฝั่งตะวันตก ห่างจากที่ว่าการอำเภอแม่พริกประมาณ 10 กิโลเมตร และอยู่ห่างจากศูนย์ราชการจังหวัดลำปางประมาณ 110 กิโลเมตร มีพื้นที่ทั้งหมด 65.646 ตารางกิโลเมตร หรือประมาณ 41,029 ไร่ แบ่งการปกครองออกเป็นหมู่บ้าน จำนวน 6 หมู่บ้าน มีองค์กรปกครองส่วนท้องถิ่น คือ เทศบาลตำบลแม่ปุ ซึ่งครอบคลุมพื้นที่ทั้งหมดของตำบล
ประวัติ
แต่เดิมตำบลแม่ปุ สันนิษฐานคงเป็นที่อยู่อาศัยของพวกลัวะ พวกยางเชื่อกันว่ามาจากอำเภอเถินหรือเชียงใหม่ ได้ยกพวกมาตั้งถิ่นฐานตามที่ราบสองฝั่งของแม่น้ำวัง โดยเกาะกลุ่มกันอยู่หนาแน่นตามแนวเส้นทางคมนาคม ชุมชนอยู่กันเป็นกลุ่ม ๆ ซึ่งส่วนใหญ่ประกอบอาชีพเกษตรกรรม
องค์กรปกครองส่วนท้องถิ่นในตำบลแม่ปุ แรกเริ่มก่อตั้งเป็น สุขาภิบาลแม่ปุ เมื่อวันที่ 7 กรกฎาคม พ.ศ. 2531 อำเภอแม่พริก โดยครอบคลุมพื้นที่บางส่วนของตำบลแม่ปุ อำเภอแม่พริก จังหวัดลำปาง มีพื้นที่รับผิดชอบ 4.000 ตารางกิโลเมตร มีประชากร 3,883 คน มีความหนาแน่นของประชากรสูงถึง 970.75 คน/ตารางกิโลเมตร จนกระทั่งเมื่อปี พ.ศ. 2542 กระทรวงมหาดไทยประกาศเปลี่ยนแปลงฐานะจากสุขาภิบาลแม่ปุ เป็น เทศบาลตำบลแม่ปุ จนปัจจุบัน
วันที่ 6 กรกฎาคม 2547 ได้มีประกาศกระทรวงมหาดไทย เรื่อง รวมสภาตำบลกับเทศบาล โดยยุบสภาตำบลแม่ปุ รวมกับเทศบาลตำบลแม่ปุ อำเภอแม่พริก จังหวัดลำปาง โดยที่เป็นการสมควรยุบรวมสภาตำบลกับเทศบาล ที่มีเขตติดต่อกันภายในเขตอำเภอเดียวกันตามเจตนารมณ์ของประชนในเขตตำบลและเขตเทศบาลนั้น โดยรับพื้นที่สภาตำบลแม่ปุมาทั้งหมด 61.646 ตารางกิโลเมตร ประชากร 565 คน ทำให้ความหนาแน่นของประชากรของเทศบาลลดลงเหลือ 60.11 คน/ตารางกิโลเมตร
อาณาเขตติดต่อ
ตำบลแม่ปุ ตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประชากร
ตำบลแม่ปุ มีจำนวนประชากร ทั้งหมด 3,946 คน โดยแยกได้ดังนี้
จอห์น เอมัส
นอกจากนี้เขายังปรากฏตัวบนละครบรอดเวย์และในภาพยนตร์หลายเรื่องตลอดอาชีพ 4 ทศวรรษที่ผ่านมา เขายังได้รับการเสนอชื่อเข้าชิงรางวัลไพรม์ไทม์เอมมี และ อิมเมจ อวอด์ส
ชิโรอิโกอิบิโตะ
ชิโรอิโกอิบิโตะ (白い恋人) เป็นขนมคุกกี้แบบยุโรป จัดจำหน่ายโดยบริษัทผลิตลูกกวาดชื่อ อิชิยะ ในซัปโปโระ ฮกไกโด ซึ่งมีลักษณะเป็นขนมคุกกี้สอดไส้ช็อกโกแลต ฉลากมี 2 สี คือสีขาว (ไส้ไวต์ช็อกโกแลต) และสีดำ (ไส้มิลค์ช็อกโกแลต) เริ่มวางจำหน่ายครั้งแรกเมื่อปี พ.ศ. 2519
แกรี
แกรี อาจหมายถึง
อ็องรี เลอแฟฟวร์
อ็องรี เลอแฟฟวร์ (Henri Lefebvre) เป็นนักสังคมวิทยาและนักปรัชญาสายมาร์กซิสต์ชาวฝรั่งเศส แนวคิดของเขาให้ความสำคัญมุ่งอธิบายความสัมพันธ์ระหว่างพื้นที่และเวลา แนวคิดของเลอแฟฟวร์มีอิทธิพลต่อการศึกษาทฤษฎีสังคมเมือง (urban theory) และเกี่ยวข้องกับภูมิศาสตร์มนุษย์ (human geography) อันเป็นศาสตร์ที่มุ่งเน้นให้มนุษย์ปรับตัวเข้ากับสภาพแวดล้อม ตลอดจนศึกษาว่ามนุษย์ที่เกิดภายใต้สภาพแวดล้อมทางกายภาพที่เปลี่ยนแปลงไปบนพื้นผิวโลก เช่น พื้นที่สีเขียว แม่น้ำ อากาศ เป็นต้น จะมีพฤติกรรมและความแตกต่างกันอย่างไร งานของเลอแฟฟวร์ไม่เป็นที่สนใจมากนักในช่วงแรก แต่ต่อมาได้รับการกล่าวถึงในวงกว้างและมีอิทธิพลต่อสาขาวิชาต่าง ๆ มากมาย
อ้างอิง
19011991
วัดพระลอย
วัดพระลอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี มีที่ดินตั้งวัดมีเนื้อที่ 40 ไร่
วัดพระลอย ไม่ทราบประวัติการสร้างวัดที่แน่ชัด วัดมีอุโบสถที่ปรักหักพัง สันนิษฐานว่าสร้างในสมัยพระเจ้าอู่ทอง ทางวัดได้ปฏิสังขรณ์โดยสร้างอุโบสถใหม่ครอบไว้ และยังมีอุโบสถหลังใหม่ ที่ประดิษฐาน พระพุทธราชมงคล พระประธานอุโบสถ หน้าบันอุโบสถหลังเก่าทำด้วยไม้ พิงผนังโบสถ์อยู่